Suchinthana/ta-wikipedia huggingface dataset:
சட்னா டைட்டஸ்

சட்னா டைட்டஸ், 28 நவம்பர் 1991 கேரளாவைப் பூர்விகமாகக் கொண்ட,  தமிழ் மற்றும் தெலுங்கு திரைப்படங்களில் நடித்துவரும் ஒரு இந்திய நடிகை ஆவார். 2016 ம் ஆண்டில் வெளியான பிரபல தமிழ்த் திரைப்படமான பிச்சைக்காரன், திரைவாழ்க்கையில் முக்கியமான படமாகும்.

திரைப்பட வாழ்க்கை 
சட்னா டைட்டஸ், குறைந்த செலவில் எடுக்கப்பட்ட தமிழ்த் திரைப்படமான குரு சுக்ரன் (2015) மூலம் தமிழ்த் திரைப்படத்துறையில் நடிகையாக அறிமுகமானார்.  பின்னர் சசி இயக்கிய விஜய் ஆண்டனி நடித்த பிச்சைக்காரன் (2016) படத்தில் கதாநாயகியாக நடித்துள்ளார். பீட்சா விற்கும் கடையில் வேலை செய்யும் சுயாதீனமான பெண்ணாக சித்தரிக்கப்பட்ட டைட்டஸ், அவரது நடிப்பிற்காக விமர்சன ரீதியான பல்வேறு தரப்பினரின் பாராட்டுகளைப் பெற்றுள்ளார். தி ஹிந்து பத்திரிகையில் இத்திரைப்படத்தின் "புத்துணர்ச்சிக்கு காரணமானவர்" என்று தனது விமர்சனத்தில் கூறியுள்ளது.  சிபி டாட் காம் என்ற இணையதளத்தில் "மிகவும் அழகாக உள்ள கதாநாயகி, இயல்பான தோற்றத்தில், பக்கத்துவீட்டு பெண்ணைப்போல இருக்கிறார்"என்று பாராட்டியுள்ளது.  அந்த ஆண்டில் வெளிவந்த திரைப்படங்களில் மிகவும் வெற்றிகரமான திரைப்படங்களில் இதுவும் ஒன்றாகும், அதே நேரத்தில் அதன் மொழிமாற்றம் செய்யப்பட்ட தெலுங்கு பதிப்பும் லாபகரமான வணிகத்தை செய்தது. இந்த படத்தின் வெற்றி, டைட்டஸை எய்தவன்  (2017) மற்றும் திட்டம் போட்டு திருடுற கூட்டம் (2017) உள்ளிட்ட படங்களில் நடிக்க வாய்ப்பினை ஏற்படுத்தி கொடுத்தது., மேலும் அவர் பிரபல இயக்குநர் அமீரின் சந்தான தேவன் (2018) படத்திலும் நடிக்க ஒப்பந்தம் செய்யப்பட்டார்.

தனிப்பட்ட வாழ்க்கை 
செப்டம்பர் 2016 இல், டைட்டஸ் தனது பிச்சைக்காரன் (2016) படத்தின் விநியோகஸ்தரான கார்த்திக் என்பவரை பதிவுத்திருமணம் செய்து கொண்டார். டைட்டஸின் பெற்றோர்கள் முதலில் கார்த்திக்,  டைட்டஸின் நடிப்பு வாழ்க்கையை முடிவுக்கு கொண்டு வர முயற்சிப்பதாகக் கூறி அவருக்கு எதிராக காவல்துறையில் புகார் அளித்தனர், அவரது பெற்றோரும், கணவரும் சமாதானமானதைத் தொடர்ந்து அந்த புகார் திரும்பப்பெறப்பட்டது. ஜனவரி 2017 இல் இருவருக்கும் அதிகாரப்பூர்வ திருமண விழா நடைபெற்றது,

திரைப்படவியல் 

 குறிப்பிடாத வரை அனைத்து படங்களும் தமிழில்  எடுக்கப்பட்டவையே.

மேற்கோள்கள் 

Articles with hCards
1991 பிறப்புகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
கே. எஸ். ஜெயலட்சுமி

கே.எஸ்.ஜெயலட்சுமி, தமிழ்த் திரைப்பட மற்றும் தொலைக்காட்சித் துறையில் பல ஆண்டுகளாக நடித்துவரும் ஒரு இந்திய நடிகை ஆவார். திரைப்படங்களில் நகைச்சுவை வேடங்களில் மட்டுமல்லாது குணச்சித்திர வேடங்களிலும் நடித்துள்ள ஜெயலட்சுமி 1976 ஆம் ஆண்டு வெளியான எதற்கும் துணிந்தவன் என்ற தமிழ்த் திரைப்படத்தில் நடிகையாக அறிமுகமானார்.

திரைப்பட வாழ்க்கை 
அக்னி சாட்சி, பொய்க்கால் குதிரை, மனத்தில் உறுதி வேண்டும், குரு சிஷ்யன், புது புது அர்த்தங்கள், காதலே நிம்மதி  உள்ளிட்ட நூற்றி இருபதுக்கும் மேற்பட்ட படங்களில் துணை நடிகையாகவும், நகைச்சுவை வேடங்களிலும் நடித்துள்ளார்.

இயக்குநர் சிகரம் கே. பாலசந்தரின், கவிதாலயா நிறுவனத்தின் தயாரிப்பில் பல்வேறு திரைப்படங்களில் நடித்துள்ளார்.

தொலைக்காட்சி 

 தொடர்கள்

 யதார்த்த நிகழ்ச்சிகள்

 வானம் வசப்படும்
 சூப்பர் குடும்பம் சீசன் 1
 சூரிய வணக்கம்
 சொல்லத்தான் நினைக்கிறேன்
 சாகர சங்கமம்
 புதிய பாடல்கள்
 பொய் சொல்ல போறோம்

திரைப்படங்கள்

மேற்கோள்கள் 

Articles with hCards
வாழும் நபர்கள்
தமிழ்த் தொலைக்காட்சி நடிகைகள்
தமிழ்த் திரைப்பட நடிகைகள்
இந்திய தொலைக்காட்சி நடிகைகள்
தமிழ் நடிகைகள்
பவித்ரா லட்சுமி

பவித்ரா லட்சுமி, இந்தியாவின் தமிழ்நாட்டில் உள்ள கோயம்புத்தூரைச் சேர்ந்த  தமிழ் மற்றும் மலையாள மொழி திரைப்படங்களில் நடித்து வரும் இந்திய நடிகை ஆவார். ஓ காதல் கண்மணி (2015) என்ற தமிழ்த் திரைப்படத்தில் அறிமுகமான பிறகு, அவர் குக் வித் கோமாளி (2021) நிகழ்ச்சியில் தோன்றியதன் மூலம் தமிழ்நாடு முழுவதும் பரவலாக அறியப்பட்டார்.மேலும் நாய் சேகர் (2022) மற்றும் உல்லாசம் (2022) உள்ளிட்ட படங்களில் நடித்துள்ளார்.

திரைப்பட வாழ்க்கை 
1994 ஆம் ஆண்டு ஜூன் 16 ஆம் தேதி  பிறந்த பவித்ரா. முதன்முதலில் மணிரத்னத்தின் ஓ காதல் கண்மணி (2015) திரைப்படத்தில் கதாநாயகனான, துல்கர் சல்மானின் முக்கிய கதாபாத்திரத்தின் சக ஊழியராக ஒரு சிறிய வேடத்தில் நடித்துள்ளார். இவ்வாறு சிறு சிறு வேடங்களில் நடித்தாலும் தொடர்ந்து விளம்பரங்களிலும் நடித்துள்ளார். மேலும் மிஸ் மெட்ராஸ் 2015 மற்றும் குயின் ஆஃப் இந்தியா 2016 ஆகிய போட்டிகளில் வென்று பட்டங்களையும் பெற்றுள்ளார்.. 2021 ஆம் ஆண்டில், பிரபல சமையல் நிகழ்ச்சியான குக் வித் கோமாளியில் கலந்துகொண்டு, அதன் மூலம் மிகவும் பிரபலமானார். அந்நிகழ்ச்சி இவருக்கு பல்வேறு பட வாய்ப்புகளையும் ஏற்படுத்திக் கொடுத்தது.

2022 ம் ஆண்டில், பவித்ரா நான்கு படங்களில் நடித்துள்ளார். ஏ ஜி எஸ் படத்தயாரிப்பு  நிறுவனத்தால் தயாரிக்கப்பட்ட நகைச்சுவை திரைப்படமான நாய் சேகர் இவருக்கு மிகப்பெரிய வெளியீடாக இருந்துள்ளது. நகைச்சுவை நடிகர் சதீஷுக்கு நாயகியாக நடித்ததற்கு நேர்மறையான விமர்சனங்களையும் பாராட்டையும் பெற்றுள்ளார், தி நியூ இந்தியன் எக்ஸ்பிரஸ் பத்திரிகையின் திரைப்பட விமர்சனத்தில், "பவித்ராவின் கதாபாத்திரத்தை புரிந்துகொள்ளும் அளவிற்கு காட்சியமைப்புகள் இல்லாவிட்டாலும், கிடைத்த சில சந்தர்ப்பங்களிலும் அதற்கு தேவையான நியாயத்தைச் செய்துள்ளார்" என்று குறிப்பிட்டுள்ளது. மலையாள நடிகர் ஷேன் நிகாமுக்கு நாயகியாக உல்லாசம் என்ற மலையாளத் திரைப்படத்திலும், தமிழ் மற்றும் மலையாளம் என இருமொழிகளிலும் எடுக்கப்பட்ட திரைப்படமான யுகியிலும்  பல்வேறு பிரபல நடிகர்களுடன் நடித்துள்ளார்,.

திரைப்படவியல் 

 திரைப்படங்கள்

 தொலைக்காட்சி தொடர்

 தொலைக்காட்சி நிகழ்ச்சி

மேற்கோள்கள் 

Articles with hCards
தமிழ்த் திரைப்பட நடிகைகள்
வாழும் நபர்கள்
தமிழ் நடிகைகள்
காவ்யா அறிவுமணி

காவ்யா அறிவுமணி, தமிழகத்தைச் சேர்ந்த தமிழ் மொழி தொலைக்காட்சி மற்றும் திரைப்படங்களில் நடித்து வரும் இந்திய நடிகையாவர்.

திரைப்பட வாழ்க்கை 
2019 ஆம் ஆண்டில், காவ்யா தனது நடிப்பு வாழ்க்கையை புகழ்பெற்ற பாரதி கண்ணம்மா தொலைக்காட்சித் தொடரின் கதாபாத்திரமான சௌந்தர்யாவின் மருமகள் வேடத்தில் தொடங்கியுள்ளார். 2020 ம் ஆண்டில் பாண்டியன் ஸ்டோர்ஸ் தொலைக்காட்சித் தொடரின் கதாநாயகியான முல்லையாக (டிசம்பர் 2020 இல் வி.ஜே. சித்ராவின்  மறைவுக்குப் பிறகு அவருக்கு பதிலாக) நடிக்கத்தொடங்கினார்,. ஆக்சஸ் பிலிம் பேக்டரி தயாரித்த மிரள் (2022) என்ற நடிகர் பரத் நடித்துள்ள திரைப்படத்தின் மூலம் காவ்யா திரைப்படங்களில் தனது திறமையைக் காட்டத்தொடங்கினார். காவ்யாவுக்கு இயக்குநர் அருண் கார்த்திக்குடன் ரிப்புபரி (2022) படத்தில் பணிபுரியும் வாய்ப்பும் கிடைத்துள்ளது.

திரைப்படவியல்

தொடர்

மேற்கோள்கள் 

Articles with hCards
தமிழ்த் தொலைக்காட்சி நடிகைகள்
தமிழ் நடிகைகள்
வாழும் நபர்கள்
சிராசிறீ அஞ்சான்

சிராசிறீ அஞ்சன் (Chirashree Anchan) என்பவர் துளு, கன்னடம், தெலுங்கு மற்றும் தமிழ் த்திரைப்படங்களில் நடித்துவரும் இந்திய நடிகை ஆவார்.

ஆரம்ப கால வாழ்க்கை 
சிராசிறீ அஞ்சன் கருநாடக மாநிலம் மங்களூரில் துளு பேசும் பில்லவ குடும்பத்தில் மதுசூதன் அஞ்சன் மற்றும் பூர்ணிமா மதுவுக்கு மகளாகப் பிறந்தார்.

திரைப்பட வாழ்க்கை 
அஞ்சன் கடலோர திரைப்படமான பவித்ரா-வில் (2016) அறிமுகமானார். இது வசூல் ரீதியாக வெற்றிகரமாக ஓடியது. அடுத்து பிரஜ்வல் குமார் அத்தவர் இயக்கிய ராம்பரூட்டி (2016) படத்தில் நடித்தார். சிராசிறீ தெலுங்கு மற்றும் கன்னடத் திரைப்படமான ஆமே அத்தாடைதே (2016) மற்றும் கல்பனா 2 (2016) ஆகிய படங்களுக்கு முறையே ஒப்பந்தம் செய்யப்பட்டார்.

அரவிந்த் கௌசிக் இயக்கிய ஹுலிராயாவில் (2017) சிராசிறீ நடித்தார். இவரது அடுத்த கன்னட படம் உடும்பா. அகவன் படத்தின் மூலம் தமிழில் அறிமுகமானவர் சிராசிறீ.

யெண்டமுரி வீரேந்திரநாத் இயக்கிய துப்பட்லோ மின்னகு (2019) என்ற தெலுங்குத் திரைப்படத்திலும் இவர் முக்கிய வேடத்தில் நடித்தார்.

திரைப்படவியல்

விருது 
பிரபல துளு திரைப்பட விருது வழங்கும் விழாவில் 2016ஆம் ஆண்டிற்கான 'பார்வையாளர்கள் தேர்ந்தெடுத்த சிறந்த நடிகை' விருதை சிராசிறீ பெற்றார். 2018ஆம் ஆண்டு ரெட் எப்எம் திரைப்பட விருதுகளில் தனது முதல் படமான பவித்ராவுக்காக சிராசிறீ சிறந்த நடிகைக்கான விருதையும் பெற்றார்.

மேற்கோள்கள்

ஆதாரங்கள் 

 சிரசிறீ அஞ்சனின் "ஹுலிரயா" நல்ல வரவேற்பைப் பெற்றுள்ளது - ஆங்கிலத்தைப் பார்த்து சொல்லுங்கள்
  
 ஆமே அத்தாடைதே - ரெடிப் பக்கங்கள் 
 சிரசிறீ அஞ்சனின் "ஹுலிரயா" நல்ல வரவேற்பைப் பெற்றுள்ளது - ஆங்கிலத்தைப் பார்த்து சொல்லுங்கள்
 விஜே வினீத் சிராஸ்ரீ அஞ்சனை இருமொழியில் காதலிக்கிறார் - ஆங்கிலம் பார்த்து சொல்லுங்கள்
 ஆமே அத்தாடைதே - ரெடிஃப் பக்கங்கள்

வெளி இணைப்புகள் 
Chirashree Anchan at IMDb

Articles with hCards
கன்னடத் திரைப்பட நடிகைகள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
துளு மக்கள்
வாழும் நபர்கள்
மோனிகா பேடி

மோனிகா பேடி (Monica Bedi)(பிறப்பு 18 சனவரி 1975) என்பவர் இந்திய நடிகை மற்றும் தொலைக்காட்சி தொகுப்பாளர் ஆவார். இவர் 1990களின் நடுப்பகுதியில் இந்தித் திரைப்படங்களில் அறிமுகமானார். மோனிகாவின் குறிப்பிடத்தக்கப் படைப்புகளில் பியார் இஷ்க் அவுர் மொஹபத் மற்றும் ஜோடி நம்பர் 1 ஆகியவை அடங்கும். இவர் பிக் பாஸ் 2 மற்றும் ஜலக் திக்லா ஜா 2 ஆகியவற்றில் பங்கேற்பதற்காகவும், ஸ்டார் பிளஸ் நிகழ்ச்சியான சரஸ்வதிச்சந்திராவில் குமான் கவுர் வியாசாகவும் நடித்துள்ளார் .

ஆரம்ப கால வாழ்க்கை 
பேடி பஞ்சாபி ஆவார். இவர் பஞ்சாப்பின் ஹோஷியார்பூர் மாவட்டத்தில் உள்ள சபேவால் கிராமத்தில் பிரேம் குமார் பேடி மற்றும் சகுந்தலா பேடி ஆகியோருக்கு மகளாகப் பிறந்தார். இவரது பெற்றோர் 1979-ல் நோர்வேயின் டிராம்மனுக்கு குடிபெயர்ந்தனர். பேடி, 1995-ல் தில்லி பல்கலைக்கழகத்தில் தனது கல்வியை முடித்தார்

சிறைத்தண்டனை 
செப்டம்பர் 2002-ல், பேடி மற்றும் அபு சலேம், ஓர் இந்தியக் கும்பல் கைது செய்யப்பட்டு, பின்னர் போர்ச்சுகலில் போலி ஆவணங்கள் மூலம் நாட்டிற்குள் நுழைந்ததற்காகச் சிறைத்தண்டனை அனுபவித்தனர். 2006ஆம் ஆண்டில், கற்பனையான பெயரில் கடவுச்சீட்டு வாங்கியதற்காக பேடியை இந்திய நீதிமன்றம் தண்டித்தது. நவம்பர் 2010-ல், இந்திய உச்ச நீதிமன்றம் இவரது தண்டனையை உறுதிசெய்தது. ஆனால் சிறைத் தண்டனையைப் பேடி ஏற்கனவே அனுபவித்த காலத்திற்குக் குறைத்தது. பாலிவுட்டில் மோனிகா பேடிக்காக அபு தனது குற்றவியல் தொடர்பினைப் பயன்படுத்தி நடித்ததாகப் பத்திரிகைகள் உட்பட பல்வேறு செய்தித்தாள்கள் செய்தி வெளியிட்டன.

தொழில் 
டி. ராமா நாயுடு தயாரித்த தெலுங்கு மொழித் திரைப்படமான தாஜ்மகாலில் (1995) பேடிக்கு முதல் பாத்திரம் கிடைத்தது. ராமா நாயுடு இவரை சிவய்யா மற்றும் ஸ்பீட் டான்சர் படங்களிலும் நடிக்க வைத்தார். 1995ஆம் ஆண்டு சுரக்ஷா மூலம் பாலிவுட்டில் அறிமுகமானார்.

பேடி தொலைக்காட்சி நிகழ்ச்சியான பிக் பாஸ் 2-ல் பங்கேற்றார். ஜலக் திக்லா ஜா 3 மற்றும் தேசி கேர்ள் ஆகிய தொடர்களிலும் கலந்துகொண்ட போட்டியாளர்களில் இவரும் ஒருவர்.

யுனிவர்சல் மியூசிக்கில் ஒரு ஆன்மீக இசைத் தொகுப்பிற்காக "ஏகோன்கர்" பாடல்களைப் பாடினார்.

ஹர்ஜித் சிங் ரிக்கி இயக்கிய பஞ்சாபி திரைப்படமான சிர்பியர் (2012)-ல் பேடி நடித்தார்.

2013 முதல் 2014 வரை, ஸ்டார் பிளஸ் நிகழ்ச்சியான சரஸ்வதிச்சந்திராவில் பேடி கும்மானாக எதிர்மறையான பாத்திரத்தில் நடித்தார்.

மேற்கோள்கள்

வெளி இணைப்புகள் 
 
 Monica Bedi on Facebook

பஞ்சாப் நபர்கள்
தெலுங்குத் திரைப்பட நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
வங்காளத் திரைப்பட நடிகைகள்
இந்தித் திரைப்பட நடிகைகள்
1975 பிறப்புகள்
வாழும் நபர்கள்
ஜூலியா பிளீசு

ஜூலியா பிளிசு (Julia Bliss) உருசிய நடிகை, வடிவழகர் மற்றும் நிகழ்ச்சி தொகுப்பாளர் ஆவார்.

ஆரம்ப வாழ்க்கை மற்றும் தொழில் 
பிளீஸ் உருசியாவில் பிறந்தார். இவர் ஓம்சுக் பல்கலைக்கழகத்தில் தகவல் தொழில்நுட்பம் மற்றும் நிர்வாகத்தில் பட்டப்படிப்பை முடித்தார். ஜூலியா தனது பாலிவுட் வாழ்க்கையை 2008ஆம் ஆண்டு சனவரி 2012-ல் வெளியான தனது முதல் திரைப்படமான கோஸ்ட் மூலம் தொடங்கினார்.

திரைப்படவியல் 
 கோஸ்ட் (முன்னணி)

மேற்கோள்கள் 

தமிழ்த் திரைப்பட நடிகைகள்
இந்தித் திரைப்பட நடிகைகள்
உருசியத் திரைப்பட நடிகைகள்
வாழும் நபர்கள்
சயந்திகா பானர்ஜி

சயந்திகா பானர்ஜி (Sayantika Banerjeeஎன்பவர் இந்திய நடிகை ஆவார். இவர் பெங்காலி திரைப்படங்களில் நடித்துள்ளார். இவரது நடிப்பு மற்றும் நடன திறமைக்காக விமர்சகர்களால் பாராட்டப்பட்டவர். 2012-ல் இவர் பெங்காலி திரைப்படமான ஆவாராவில் நடித்தார். இது வணிக ரீதியாக வெற்றி பெற்றது. மேற்கு வங்கத்தில் 2021 சட்டமன்றத் தேர்தலுக்கு முன்னதாக இவர் அகில இந்திய திரிணாமுல் காங்கிரசில் சேர்ந்தார்.

தொழில் 
நாச் தூம் மச்சா லே என்ற நடன காட்சி தொடர் மூலம் பானர்ஜி தனது வாழ்க்கையைத் தொடங்கினார். பின்னர் இவர் டார்கெட், ஹேங்ஓவர் மற்றும் மோனே போரே அஜோ செய் தின் போன்ற படங்களில் நடித்தார். இவை வசூல் ரீதியாக வெற்றியடையவில்லை. 2012-ல், இவர் ஜீத்துடன் ஆவாரா படத்தில் நடித்தார். இத்திரைப்படம் வணிக ரீதியாக வெற்றி பெற்றது. 2012-ல், இவர் மற்றொரு படமான சூட்டர் எனும் படத்தில் நடித்தார். இந்தப் படத்தின் விமர்சனத்தில், தி டைம்ஸ் ஆஃப் இந்தியா கீழ்க்கண்டவாறு எழுதியது:"படம் முழுக்க முழுக்க அந்த பழமையான கருத்தைப் பிரதிபலிக்கிறது, இது நிச்சயமாக இனி வேலை செய்யாது. மேலும், ஜாய்யிடம் கதாநாயகன் போன்ற குணங்கள் இல்லாததால் (முன்னணி கதாநாயகி திப்யா அக்கா தெபாவாக நடித்தார்), மோசமான உரையாடல்கள் மற்றும் ஏராளமான அநாகரிகம் மற்றும் தேவையற்ற வன்முறை ஆகியவை இதனை மோசமாக்கியது. மேக்னாவாக சயந்திகா ஓரளவு திறமையை வெளிப்படுத்தினார்.

தொலைக்காட்சி

விளம்பர தூதுவர்

விருதுகள் மற்றும் பரிந்துரைகள்

மேற்கோள்கள்

வெளி இணைப்புகள் 
 

இந்திய நடிகர்-அரசியல்வாதிகள்
மேற்கு வங்காள அரசியல்வாதிகள்
இந்திய தொலைக்காட்சி நடிகைகள்
வங்காளத் திரைப்பட நடிகைகள்
வாழும் நபர்கள்
சந்தியா ராய்

சந்தியா ராய் (Sandhya Roy) என்பவர் இந்திய நடிகை மற்றும் அரசியல்வாதி ஆவார். இவர் மேற்கு வங்காளத் திரைப்படத்துறையில் இவரின் பணிக்காக அறியப்பட்டவர். இவர் மூன்று முறை பெங்கால் திரைப்பட பத்திரிகையாளர் சங்க விருதைப் பெற்றவர்/ கணதேவதாவுக்காக எனும் திரைப்படத்திற்காக பிலிம்பேர் விருதுகள் கிழக்கு சிறந்த நடிகைக்காக வழங்கப்பட்டது.

ராய் ராஜேன் தரஃப்தாரின் அந்தரிக்ஷா (1957) திரைப்படம் மூலம் அறிமுகமானார்.

அரசியல் வாழ்க்கை 
2014-ல், ராய் அகில இந்திய திரிணாமுல் காங்கிரசின் சார்பில் மக்களவைத் தேர்தலில் போட்டியிட்டார். இத்தேர்தலில் மேதினிபூர் நாடாளுமன்றத் தொகுதியில் வெற்றி பெற்று இந்திய நாடாளுமன்ற உறுப்பினரானார்.

திரைப்படவியல் 

 கங்கா (1960)
 மாயா மிருகா (1960)
 கத்தின் மாயா (1961)
 அர்க்யா அ.கா. கடவுளுக்கு பிரசாதம் (1961)
 சுபா ட்ரிஸ்டி அல்லது கண்களின் புனித கூட்டம் (1962)
 ரக்தா பலாஷ் (1962)
 நவ் திகந்தா அல்லது நியூ ஹொரைசன் (1962)
 தூப் சாயா அல்லது சூரிய ஒளி மற்றும் நிழல் (1962)
 பந்தன் (1962)
 அஸ்லி-நக்லி (1962)
 பலடக் (1963)
 பிரண்டிபிலாஸ் (1963)
 பூஜா கே பூல் (1964)
 சூர்யா தபா அ.கே. சூரியனால் ஆசீர்வதிக்கப்பட்டவர் (1965)
 ஏக் டுகு பாசா (1965)
 அந்தரல் ஏ.கே. டிஸ்டன்ஸ் (1965)
 அலோர் பிபாசா (1965)
 மோனிஹர் (1966)
 நடுன் ஜிபன் (1966)
 பிரஸ்டார் ஸ்வக்ஷர் (1967)
 டின் அத்யாய் (1968)
 பாகினி (1968)
 ரஹ்கிர் (1969)
 தாது (1969)
 அபராச்சிதா (1969)
 ஆரோக்கிய நிகேதன் (1969)
 ரூபாசி (1970)
 நிமந்திரன் (1971)
 ஜானே-அஞ்சனே (1971)
 குஹேலி (1971)
 சித்தி (1973)
 ஸ்ரீமான் பிருத்விராஜ் (1973)
 அமி சிராஜர் பேகம் (1973)
 அஷானி சங்கேத் தொலைதூர இடி (1973)
 தகினி (1974)
 ஜிபன் கஹினி (1974)
 புலேஸ்வரி (1974)
 சன்சார் சீமான்டே (1975)
 பலங்கா (1975)
 பாபா தாரக்நாத் (1977)
 கபிதா (1977)
 கே துமி (1978)
 தன்ராஜ் தமாங் (1978)
 கணதேவதா (1979)
 நாக்பாஷ் (1980)
 தாதர் கீர்த்தி (1980)
 ஷஹர் தேகே டூரே (1981)
 மேக்முக்தி (1981)
 கானா பராஹா (1981)
 கேலர் புடுல் (1981)
 அமர் கீதி (1983)
 அக்ரதானி (1983)
 பத்போலா (1986)
 பாத்-ஓ-பிரசாத் (1991)
 நபாப் (1991)
 சத்ய மித்யா (1992)
 தேபிபக்ஷா (2004)
 நபாப் நந்தினி (2007)
 மா அமர் மா (2009)
 சோட்டோ பௌ (1988)

விருதுகள் 

 2013-ல் இந்திய திரைத்துறைக்கு இவர் ஆற்றிய பங்களிப்பிற்காக மேற்கு வங்காளத்தில் வழங்கப்படும் "பங்கா பிபூஷன்" என்ற உயரிய விருதை வென்றார்.
 பெங்கால் திரைப்பட பத்திரிகையாளர் சங்க விருது - 1969-ல் டின் அதாய்க்கு சிறந்த துணை நடிகைக்கான விருது.
 பெங்கால் திரைப்பட பத்திரிகையாளர் சங்க விருது - 1972-ல் நிமந்திரனுக்காக சிறந்த நடிகைக்கான விருது.
 பெங்கால் திரைப்பட பத்திரிகையாளர் சங்க விருது - 1976-ல் சன்சார் சிமண்டே படத்திற்காகச் சிறந்த நடிகைக்கான விருது.
 பிலிம்பேர் விருதுகள் கிழக்கு - 1979-ல் கணதேவதா படத்திற்காகச் சிறந்த நடிகைக்கான விருது.
 1997-ல் பாரத்நிர்மான் விருது .
 கலகர் விருதுகள் - 2005-ல் வாழ்நாள் சாதனையாளர் விருது.

மேற்கோள்கள்

வெளி இணைப்புகள் 
 Sandhya Roy at IMDb
 Official biographical sketch in Parliament of India website

1941 பிறப்புகள்
21-ஆம் நூற்றாண்டு இந்திய அரசியல்வாதிகள்
இந்திய நடிகர்-அரசியல்வாதிகள்
16வது மக்களவை உறுப்பினர்கள்
20 ஆம் நூற்றாண்டின் இந்திய நடிகைகள்
வங்காளத் திரைப்பட நடிகைகள்
வாழும் நபர்கள்
இச்சும் லைரெம்பி

இச்சும் லைரெம்பி  அல்லது எச்சும் லைரெம்பி  அல்லது ஈச்சும் லைலெம்பி  என்பது மணிப்பூரிய மக்களால் வழிபடப்படும் லைரெம்பி தெய்வமாகும். இது மெய்டேய் புராணங்களிலும் பண்டைய காங்லீபாக்கின் (பண்டைய மணிப்பூர்) மதத்திலும் உள்ளது. அவரது முக்கிய வழிபாட்டு மையம் குர்குல் பகுதியில், இன்றைய மணிப்பூரில் அமைந்துள்ளது.

புராணக்கதைகள் 
புராணங்களின் படி, இச்சும் லைரெம்பி தேவியின் சக்தி    திங்பா மாறன் இங்கம்பியில்உள்ளது. இச்சும் லைரெம்பி அம்மனுக்குக் கொண்டு வரப்படும் காணிக்கைகள் அனைத்தும் திங்க மாறன் இங்கம்பிக்கு வழங்கப்படுவதற்கு இதுவே காரணம்.

வேறொரு புராணக்கதையின் படி, பண்டைய மொய்ராங்கின் இளவரசியான தோய்பி  அவளது மன்னரால் ஒரு முட்டையை வீசும்படி கட்டளையிடப்பட்டாள்.அவளும் அவளது அடிமைகளும் அந்த பணியை மேற்கொள்வதற்காக ஒரு பயணத்தைத் தொடர்ந்தனர். அவர்கள் கொண்டு வந்த முட்டை குர்குலில் உள்ள இச்சும் லைரெம்பி தேவியின் பகுதியில் தரையில் விழுந்து உடைந்தது. அன்றிலிருந்து, அவர்கள் அந்த இடத்தில் வசித்து, தேவியை மகிழ்விப்பதற்காக லை ஹரோபா திருவிழாவைக் கொண்டாடத் தொடங்கினர்.

திருவிழா 
இச்சும் லைரெம்பி (பண்டைய மணிப்புரியில் இச்சும் லைலெம்பி) தேவியின் நினைவாக ஒவ்வொரு ஆண்டும் புனித லை ஹரோபா திருவிழா கொண்டாடப்படுகிறது. புனித பண்டிகை கொண்டாடப் படும் இடங்களில், குர்குல் என்னும் இடம்  முதன்மையானதாகும்.

மேலும் பார்க்கவும் 

 இராய் லீமா
 இராய் நீங்தௌ

மேற்கோள்கள்

வெளி இணைப்புகள் 

 மணிப்பூர்_இன்டர்நெட் காப்பகத்தின் புவியியல்
 978-81-7910-187-2 
 பதிவாளர், இந்திய அலுவலகம் (1976). இந்திய மக்கள் தொகை கணக்கெடுப்பு, 1971: A-10:B. மாவட்ட மக்கள் தொகை கணக்கெடுப்பு கையேடு. நகரம் & கிராம அடைவு. முதன்மை மக்கள் தொகை கணக்கெடுப்பு சுருக்கம் [மாவட்டத்தின் பெயர். வெளியீடுகளின் கட்டுப்பாட்டாளர்.
 மணிப்பூர், இந்திய மக்கள்தொகை கணக்கெடுப்பு இயக்க இயக்குநர் (1973). மாவட்ட மக்கள் தொகை கணக்கெடுப்பு கையேடு: மணிப்பூர் மத்திய மாவட்டம். மக்கள் தொகை கணக்கெடுப்பு நடவடிக்கைகள், மணிப்பூர்.

இந்தி வார்த்தைகளைக் கொண்ட கட்டுரைகள்
மெய்டேய் கடவுள்கள்
மணிப்பூர்
கடவுள்கள்
கிரேசி (எழுத்தாளர்)

கேரளாவைச் சேர்ந்த கிரேசி ஒரு பிரபலமான மலையாள மொழி கதைசொல்லியும், சிறுகதை எழுத்தாளரும் ,  ஆசிரியருமாவார். 1951 ம் ஆண்டில் பிறந்த இவரது எழுத்து நடை பெண்மையின் உணர்வை பிரதிபலிக்கும் வகையில் உள்ளது. கிரேசியின் பல கதைகள் பெண் உடல் மற்றும் பாலுணர்வு பற்றி வெளிப்படையாக எழுதப்பட்டவை. மேலும் மலையாளத்தில் மற்ற எழுத்தாளர்களின் வழக்கமான நடைமுறைகளிலிருந்து விலகி, வெவ்வேறு கருப்பொருள்கள் மற்றும் பாணிகளில் கதைகள் எழுதியுள்ளார். இவரது கதைகள் ஆங்கிலம், இந்தி, தமிழ் மற்றும் ஒரியா ஆகிய மொழிகளில் மொழிபெயர்க்கப்பட்டுள்ளன. ஆலுவாவிலுள்ள எடத்தலா அல்-அமீன் கல்லூரியின் மலையாளத் துறையின் தலைவராக பணியாற்றியுள்ளார்.

இவரது முதல் சிறுகதைத் தொகுப்பான, படியிறங்கிப்போய பார்வதி, 1991 ம் ஆண்டில் வெளியிடப்பட்டது. நரகவாத்தில், இரண்டு ஸ்வப்னா தர்சிகள், காவேரியுடே நேரு, ஈஸ்பு பெண்கதைகள், பணிக்கண்ணு மற்றும் ஒரு தொகுப்பு, கிரேசியுடே கதைகள் ஆகியவை அவரது முக்கிய படைப்புகளாகும்.

அவரது கதையான, 'பேபி டால்', தனது மகளை யதார்த்தத்திலிருந்து விலக்கி வைக்க விரும்பும் ஒரு தாயின் உணர்ச்சிவசப்பட புலம்பலைத் தடுக்கும் வகையில் எழுதப்பட்டுள்ளது.  தேர்ந்தெடுக்கப்பட்ட பத்தொன்பது கதைகளின் தொகுப்பு தமிழில் "எப்போல பணிக்களம்" என்ற பெயரில் வெளிவந்துள்ளது. "பாஞ்சாலி" கதை 1998 இல் சிறந்த மலையாளக் கதைக்கான கதா விருதை ( டெல்லி ) வென்றுள்ளது.

விருதுகள் 

 1995: லலிதாம்பிகா அந்தர்ஜனம் விருது (1995)
 1997: தோப்பில் ரவி விருது - பிரந்தன் பூக்கள்
 1998: சிறந்த மலையாள சிறுகதைக்கான கதா பரிசு - "பாஞ்சாலி" கதைக்காக
 2000: கேரள சாகித்ய அகாடமி விருது (சிறுகதைகளின் தொகுப்பு) - ராண்டு ஸ்வப்னா தர்ஷிகல் 
 2020: குழந்தை இலக்கியத்திற்கான கேந்திரா சாகித்ய அகாடமி விருது "வாழ்த்தப்பேட்டை பூச்சா" (மொழிபெயர்ப்பு: "ஆசிர்வதிக்கப்பட்ட பூனை")

நூல் பட்டியல் 

 படியிறங்கிப்போய பார்வதி (1991)
 நரகவாத்தில்
 ரண்டு ஸ்வப்னா தர்சிகள்
 பிராந்தன் பூக்கள்
 காவேரியுடே நேரு
 ஏழு பெண்கதைகள் (ஆசிரியர்)
 பணிக்கண்ணு
 கிரேசியுட் கதகல்
 மூத்திரத்திக்கார
 ஒரு செரிய ஜீவிதத்தின் சிரோரேககள் (சுயசரிதை)
 உடல் வழிகள் (கதைகள்)
 அப்பாத சஞ்சாரிகளுக்கு ஒரு கைப்புஸ்தகம் (நினைவுகள்)
 வாழ்த்தப்பேட்டை பூச்சா (பாலசாஹித்யம்)

மேற்கோள்கள் 

மலையாள எழுத்தாளர்கள்
மலையாள நபர்கள்
வாழும் நபர்கள்
கேரளப் பெண் எழுத்தாளர்கள்
அனுஷ்கா சகானி

அனுஷ்கா சகானி (அனுஷ்கா),  இந்தியாவைச் சேர்ந்த பாடலாசிரியையும், புகழ்பெற்ற பாடகியுமாவார், ஹாஃப் கேர்ள்பிரண்ட் என்ற திரைப்படத்தில் " லாஸ்ட் வித்தவுட் யூ " (பாடலை எழுதி பாடியுள்ளார்) மற்றும் " என்னுடன் சிறிது காலம் இரு " ஆகிய இவரது இரண்டு புகழ் பெற்ற பாடல்களும் ஷ்ரத்தா கபூரின் நடிப்பில் படமாக்கப்பட்டு பிரபலமானது.

ஆரம்ப கால வாழ்க்கை 
அனுஷ்கா , மேற்கத்திய பாரம்பரிய இசையை லண்டனில் உள்ள டிரினிட்டி கல்லூரியில் பயின்றதோடு மட்டுமல்லாமல்  இந்திய பாரம்பரிய இசையிலும் பயிற்சி பெற்றுள்ளார்.

திரைப்பட வாழ்க்கை 
மும்பையை சேர்ந்தவரான சகானி, 'தி ஸ்டேஜ்' என்ற இசை நிகழ்ச்சியின் முதல் பகுப்பில் பங்கேற்று நடுவர்களின் ஏகோபித்த பாராட்டுகளைப் பெற்றதோடு மட்டுமல்லாமல் இறுதிப் போட்டியாளராகவும் வந்துள்ளார். அதைத்தொடர்ந்து, இயக்குநர் மோஹித் சூரி அவரது ஹாஃப் கேர்ள்பிரண்ட் படத்திற்காக பாடல் வாய்ப்பை கொடுத்தார். அந்த படத்தில் இடம்பெற்ற இவரது 'கொஞ்சம் இரு' மற்றும் 'லாஸ்ட் வித்தவுட் யூ' ஆகிய இரண்டு பாடல்களும் சிறப்பாக நடிக்கப்பட்டுள்ளது. "விரைவில் அவளுடன் மீண்டும் பணியாற்ற ஆவலுடன் காத்திருக்கிறேன். அவர் ஒரு கலைஞராக தொடர்ந்து பரிணமித்து வருகிறார், மேலும் அவருக்கு முன்னால் மிகவும் நம்பிக்கைக்குரிய வாழ்க்கை இருப்பதாக நான் நினைக்கிறேன்." என்றெல்லாம் அப்படத்தின் இயக்குநர் மோஹித் சூரி பாராட்டியுமுள்ளார்.

திரைப்படவியல்

பின்னணிப் பாடகர்

விருதுகள்

மேற்கோள்கள் 

Articles with hCards
வாழும் நபர்கள்
சமஸ்கிருதிராணி தேசாய்

Articles with hCards
சமஸ்கிருதிராணி தேசாய் இந்தியாவின் குஜராத் மாநிலத்தைச் சேர்ந்த ஒரு கவிஞராவர்.

வாழ்க்கை 
சமஸ்கிருதிராணி,  பரோடாவில் (இப்போது வதோதரா ) 1958 ம் ஆண்டு அக்டோபர் 1 அன்று குஜராத்தி எழுத்தாளர்களான சுதிர் தேசாய் மற்றும் தாரிணி தேசாய் ஆகியோருக்கு மகளாய்ப் பிறந்தவர். அவரது சகோதரி திவானி தேசாயும்  குஜராத்தி மொழிக் கவிஞரும் திரைப்பட தயாரிப்பாளருமாவார். இவர்  புள்ளியியல், படிப்பில் இளங்கலை மற்றும் முதுகலையும், நிதியியலில் மேலாண்மை படிப்பும்  மட்டுமல்லாது டிப்ளமோ மேலாண்மை படிப்பையும் பயின்றுள்ளார். பொதுத்துறை நிறுவனமொன்றின் தகவல் தொழில்நுட்பத் துறையில் பொது மேலாளராகப் பணிபுரியும் இவருக்கு குஜராத்தி, ஹிந்தி, ஆங்கிலம், மராத்தி, பெங்காலி, சமஸ்கிருதம் மற்றும் ரஷ்ய மொழிகள் போன்றவைகளில் புலமை மிக்கவர். மேலும் இவருக்கு ஓவியம், நீச்சல், நடனம் போன்ற கலைகள் மட்டுமல்லாது கராத்தே தற்காப்புகலையும் பயின்றுள்ளார்.

கலைப்படைப்புகள் 
இவரது முதல் கவிதைத் தொகுப்பான, 1993 ம் ஆண்டில் வெளியான சூர்யோ ஜா சூர்யோ,  சூரியன் மற்றும் அதன் வெவ்வேறு வடிவங்களைப் பற்றிய தனித்துவமான நவீன கவிதைகளை உள்ளடக்கியது. முதல் தொகுப்பிலேயே பரவலான நேர்மறை விமரிசனத்தை எதிர்கொண்டுள்ளது.   சப்னா வதேமார்குவோ இவரது மற்றுமொரு கவிதைத் தொகுப்பாகும். மேலும் இவர் ரஷ்ய மற்றும் ஆங்கில மொழிகளிலிருந்து குஜராத்தி மொழியில் பல்வேறு கவிதைகளை மொழிபெயர்த்துள்ளார்.

விருதுகள் 
இவரது முதல் தொகுப்பான சூர்யோ ஜா சூர்யோ, தக்தாசிங் பர்மர் பரிசு (1992-93)  மற்றும் ஃபனிஷ்வர்நாத் ரேணு சாகித்ய விருது என்பது போன்ற பல்வேறு விருதுகளைப் பெற்றுள்ளது. குஜராத்தி சாகித்ய பரிஷத்தின் இரண்டு பரிசுகள், கிரா குர்ஜாரி விருது, தினகர் ஷா கவி 'ஜே' பரிசு ஆகிய விருதுகளையும் இவரது வெவ்வேறு புத்தகங்கள் பெற்றுள்ளது.

மேற்கோள்கள்

வாழும் நபர்கள்
1958 பிறப்புகள்
ஜோபகா சுபத்ரா

Articles with hCards
ஜோபகா சுபத்ரா ( ஜூபகா மற்றும் ஜூப்கா என்றும் அழைக்கப்படும்; பிறப்பு 1962)  இந்தியாவின் வாரங்கல் மாவட்டத்தைச் சேர்ந்த தெலுங்கு தலித் செயற்பாட்டாளரும், கவிஞரும் எழுத்தாளருமாவார். இந்திய தலித்துகளின், குறிப்பாக தலித் பெண்களின் வாழ்வில் ஒளி வீசும் கவிதைகள் மற்றும் சிறுகதைகளை எழுதி வரும் இவர்,  தற்போது ஆந்திர பிரதேச தலைமை செயலகத்தில் பணிபுரிந்து வருகிறார்.

ஆரம்ப வாழ்க்கை மற்றும் கல்வி 
சுபத்ரா, வாரங்கல் மாவட்டத்தில் உள்ள (தற்போதைய தெலுங்கானா) தமரஞ்செபள்ளியில் நரசிம்மா மற்றும் கனக வீரம்மா என்ற பெற்றோருக்கு பிறந்துள்ளார். அவரது உடன்பிறந்தோர் பன்னிரண்டு பேரில் இவர் இளையவராவார். பள்ளிப் படிப்பை சமூக நல விடுதியில் தங்கி படித்துள்ள இவருக்கு சிறுவயதிலிருந்தே இயற்கை, அழகு, நட்பு போன்ற தலைப்புகளில் பல்வேறு கவிதைகள் எழுதியுள்ளது குறிப்பிடத்தக்கது.

தெலுங்கானாவில் உள்ள காகதியா பல்கலைக்கழகத்தில் கல்லூரிப் படிப்பை பயின்றுள்ள சுபத்ரா,  தெலுங்கு இலக்கியத்தில் முதுகலை மற்றும் முதுகலை தத்துவப் பட்டங்களைப் பெற்றுள்ளார். பல்வேறு அரசியல் கட்டுரைகள், புத்தக விமர்சனங்கள், பாடல்கள் மற்றும் பத்திரிகைத் துணுக்குகளையும் எழுதியுள்ளார். அரசுப்பணியின் மூலமாக, மட்டிப்பூலு (SC, ST, BC மற்றும் சிறுபான்மையினர்) பெண் எழுத்தாளர்கள் மன்றத்தை நிறுவுவதில் முக்கிய பங்காற்றியுள்ள இவர் தெலுங்கு இலக்கிய உலகில், நன்கு அறியப்பட்ட பெண்ணிய இதழான பூமிகா,  ஆந்திர ஜோதி, ஏகலவ்யா, வர்தா மற்றும் உத்யோக கிராந்தி போன்ற பத்திரிகைகளிலும் பல்வேறு தலைப்புகளில் கட்டுரைகளில் எழுதியுள்ளார்.  1988 ம் ஆண்டில் தனது ஆந்திரப் பிரதேச தலைமை செயலக பணியைத் தொடங்கிய பிறகு, அங்குள்ள பெண் ஊழியர்களுக்காக ஒரு மகளிர் சங்கத்தைத் தொடங்கியுள்ளார்.  2015 ஆம் ஆண்டில், கட்டுரையாளராக இவரது பணிக்காக அபுரூப விருது அறக்கட்டளையின் சார்பாக அம்ருதலா விருது அவருக்கு வழங்கப்பட்டது.

நூற்பட்டியல் 
சுபத்ராவின் புத்தகங்கள் பெரும்பாலும் அவரது சொந்த வாழ்க்கை அனுபவங்களை அடிப்படையாகக் கொண்டவையே.
அவரது புத்தகங்களின் பட்டியல் கீழே,: 

 ராயக்கா மணியம், தலித் வாழ்க்கையின் பல்வேறு அம்சங்கள் குறித்த சிறுகதைகளின் தொகுப்பு.
 
 
 
 சுட்டி செய்அலி தலித் பெண்கள் செய்த கடின உழைப்பை சித்தரித்தல்

மேற்கோள்கள்

வெளி இணைப்புகள் 

 தலித் பெண் கவிஞர் ஜூபகா சுபத்ரா (2016 வீடியோ)
தலித் எழுத்தாளர்கள்
தலித் பெண் எழுத்தாளர்கள்
தலித் சிந்தனையாளர்கள்
21 ஆம் நூற்றாண்டு இந்தியப் பெண் எழுத்தாளர்கள்
இந்தியப் பெண் செயற்பாட்டாளர்கள்
வாழும் நபர்கள்
சுமனா கிட்டூர்

சுமன் கித்தூர் (Sumana Kittur) என்பவர் இந்தியப் பத்திரிகையாளர், திரைப்பட இயக்குநர் மற்றும் கன்னடத் திரைப்படத்துறை பாடலாசிரியர் ஆவார். இவர் ஸ்லம் பாலா (2008) என்ற படத்தின் மூலம் இயக்குநராகத் திரைப்படத் துறையில் தனது பணியினைத் தொடங்கினார். இவர் இதற்கு முன்பு கல்லர சந்தே (2009), எடேகரிகே (2012) மற்றும் கிரகோரினா கய்யாலிகள் (2016) போன்ற படங்களில் பணியாற்றினார். இவரது பெரும்பாலான படங்கள் சமூக விரோதிகள் குறித்து எடுக்கப்பட்டன. மாநில விருது பெற்ற சில பெண் இயக்குநர்களில் இவரும் ஒருவர்.

வாழ்க்கை 
சுமன் கருநாடக மாநிலம் மைசூர் மாவட்டத்தில் பெரியபட்னத்திற்கு அருகில் உள்ள கித்தூரில் பிறந்தார். இவருடைய தந்தை இதே கிராமத்தில் ஒரு சிறிய திரையரங்கம் ஒன்றை நடத்தி வந்தார். திரையரங்கம் பெரும் நஷ்டத்தைச் சந்தித்தாலும், திரைப்படம் மீதான காதலாலும், ஆர்வத்தாலும் திரையரங்கினை தொடர்ந்து நடத்தினார். சிறு நகரங்களுக்குக் கூட பொழுதுபோக்கைத் திரைப்படத்தினைக் கொண்டு வர வேண்டும் என்ற இவரது பார்வையே இவர் திரைப்படங்களை எடுக்கக் காரணமாக இருந்தது. இவருடைய உத்வேகம் ஆரம்பத்தில் இவருடைய தந்தையிடமிருந்து வந்தது. பட்டம் பெற்ற பிறகு, கிராம மக்கள் இவரைத் திருமணம் செய்ய வற்புறுத்தியதால், இவர் பெங்களூருக்குச் சென்றார். இவரிடம் இருந்த திறமையைக் கண்டு, இவரது தந்தை இவரைப் பத்திரிக்கையாளரான திரைப்பட இயக்குநரான அக்னி ஸ்ரீதரிடம் அழைத்துச் சென்றார். இவர் உதவியாகத் தனது திரைப்பட வாழ்க்கையைத் தொடங்கினார். அக்னி இதழியலின் எழுத்தாளராகத் தனது வாழ்க்கையைத் தொடங்கினார். இவரது எழுத்துத் திறமையால் பின்னர் திரைப்படங்களுக்குப் பாடல்கள் மற்றும் வசனங்களை எழுதத் தொடங்கினார். இவரின் திறமையை முன்னறிவித்த இவரது குரு திரைப்படங்களில் பணியாற்றும் முதல் வாய்ப்பை வழங்கினார். இவர் ஆ தினகலு படத்துடன் திரைப்பட வாழ்க்கையினைத் தொடங்கினார். படத்தின் முழுப் பணிகளையும் இவர் செய்திருந்தாலும், இயக்குநருக்கு உரியப் பங்கினைக் கொடுத்தார், இவரது திறமையை உணர்ந்து அறிமுக இயக்குநராகும் பெரிய பொறுப்பு இவருக்கு வழங்கப்பட்டது.

திரைப்படவியல்

தனிப்பட்ட வாழ்க்கை 
சுமனா கித்தூருக்கு 17 ஏப்ரல் 2020 அன்று திருமணம் நடைபெற்றது.

மேற்கோள்கள்

வெளி இணைப்புகள் 
 
 When words turn to reel (Sumana Kittur, The Hindu, 2017)
  (Inspiring Story of Suman Kittur, Inspiration Unlimited eMagazine, Feb 2013)

இந்தியப் பெண் ஊடகவியலாளர்கள்
கன்னடத் திரைப்பட இயக்குநர்கள்
வாழும் நபர்கள்
இந்தியப் பெண் திரைப்பட இயக்குநர்கள்
இரினா மெல்னிகோவா

இரினா மெல்னிகோவா (Iryna Melnykova) (24 அக்டோபர் 1918 - 3 நவம்பர் 2010) சுலோவாக்கியா மற்றும் செக் குடியரசின் உக்ரேனிய வரலாற்றாசிரியரும், வரலாற்று அறிவியல் முனைவரும், உக்ரைனின் தேசிய அறிவியல் கழகத்தின் தொடர்புடைய உறுப்பினருமாவார். இவரது ஆராய்ச்சி மத்திய மற்றும் கிழக்கு ஐரோப்பாவின் அரசியல் மற்றும் பொருளாதார வரலாற்றையும் உள்ளடக்கியது. குறிப்பாக போர்க் காலத்தின் மீது கவனம் செலுத்துகிறது.

வாழ்க்கை 
இரினா மெல்னிகோவா, 24 அக்டோபர் 1918 இல் செர்னிஹிவ் பிராந்தியத்தில் உள்ள மெனாவில் பிறந்தார். கீவ் பல்கலைக்கழகத்தில் பட்டம் பெற்றார் (1940). இரண்டாம் உலகப் போரின் ஒரு பகுதியாக ஜெர்மன்-சோவியத் இராணுவ மோதலின் தொடக்கத்துடன், கசக்கஸ்தானின், ஷிம்கென்ட் நகருக்கு வெளியேற்றப்பட்டார். அங்கு தெற்கு கசாக் கல்வி நிறுவனத்தில் (1941-1942) கட்டாயக் குடியேற்றத்தில் வரலாற்றைக் கற்பிக்கத் தொடங்கினார்.

மெல்னிகோவா, கிசைல்-ஓர்டாவில் (துவா) ஐக்கிய உக்ரேனிய மாநில பல்கலைக்கழகத்தின் பட்டதாரி பள்ளியில் படித்தார். கீவில் "1725-1740 இல் உக்ரைன் மீதான உருசிய அரசாங்கத்தின் கொள்கை" (மேற்பார்வையாளர் ஏ. வெவெடென்ஸ்கி) (1946) என்ற தனது ஆய்வுக் கட்டுரையை அளித்தார். ஆனால் அதன் பிறகு  போஹேமியனிசம் மற்றும் மேற்கத்திய சிலாவிக் படிப்புகளில் தன்னை அர்ப்பணிக்க உக்ரேனை விட்டு வெளியேறினார்.

மெல்னிகோவா உக்ரேனிய வரலாற்றாசிரியர் ஆண்ட்ரி லிகோலட் என்பவரை மணந்தார்.

ஆராய்ச்சி 
1947 முதல் 1959 வரை சோவியத் ஒன்றியத்தின் அறிவியல் கழகத்தின் (மாஸ்கோ) சிலோவாக்கிய ஆய்வுகள் நிறுவனத்தில் மூத்த ஆராய்ச்சியாளராக இருந்தார். அங்கு சோவியத் ஒன்றியத்திற்கு ஆதரவாக இணைக்கப்பட்ட செக் குடியரசு, சிலோவாக்கியா மற்றும் சாகர்பாசியாவின் அரசியல் வரலாற்றைப் படிக்கத் தொடங்கினார்.

1957 முதல், மெல்னிகோவா கீவில், சோவியத் ஒன்றியத்தின் அறிவியல் கழகத்தின் வரலாற்று நிறுவனத்தில் பணியாற்றினார். அங்கு, 1961 இல், "முதலாளித்துவத்தின் தற்காலிக பகுதி உறுதிப்படுத்தல் காலத்தில் (1924-1929) செக்கோசிலோவாக்கியாவில் வர்க்கப் போராட்டம்" என்ற தலைப்பில் தனது முனைவர் பட்ட ஆய்வுக் கட்டுரையை அளித்தார். இன்றுவரை, உக்ரைனில் எழுதப்பட்ட 1920 களின் செக் அரசியல் கட்சிகளின் வரலாற்றில் இந்ப் பணி மிகவும் முழுமையானதாக உள்ளது.

1965 - 1988 இல், சர்வதேச உறவுகளின் சோசலிச வரலாற்றுத் துறையின் தலைவராகவும், 1988 முதல் - தலைமை ஆராய்ச்சி கூட்டாளியாகவும் இருந்தார். 1973 இல் இவர் சோவியத் ஒன்றியத்தின் அறிவியல் கழகத்தின் (1973) தொடர்புடைய உறுப்பினராகத் தேர்ந்தெடுக்கப்பட்டார்.

1970 களில் மெல்னிகோவா ஐரோப்பிய நாடுகளின் வரலாற்றில் ஒரு முன்னணி அறிஞராக இருந்தார். சிலோவாக்கியா மற்றும் செக் குடியரசின் வரலாற்றில் ஒரு சிலரில் ஒருவர். பல்கேரியா, செக் குடியரசு மற்றும் போலந்தின் அறிவியல் கழகத்தின் தொடர்புடைய வரலாற்று நிறுவனங்களுடன் ஒத்துழைப்பை நிறுவினார். உக்ரேனிய சுதந்திரத்தை மீட்டெடுத்த பிறகு, நவீன காலங்களில் உக்ரைனின் சர்வதேச உறவுகளின் வரலாற்றைப் படிப்பதற்காக ஒரு நிகழ்ச்சி நிரலை உருவாக்கினார். 2002 ஆம் ஆண்டில், "உக்ரைனின் அறிவியல் மற்றும் தொழில்நுட்பத்தின் மதிப்பிற்குரிய பணியாளர்" என்ற கௌரவப் பட்டம் இவருக்கு வழங்கப்பட்டது.

மேற்கோள்கள் 

2010 இறப்புகள்
1918 பிறப்புகள்
உக்ரைனிய வரலாற்றாளர்கள்
சோவியத் வரலாற்றாளர்கள்
பெண் வரலாற்றாளர்கள்
சாந்தி சித்ரா

சாந்தி சித்ரா (பிறப்பு 24 ஏப்ரல் 1978) இந்தியாவின் தமிழ்நாட்டின் சென்னையைச் சேர்ந்தவரும், பேராசிரியருமான இவர், ஆங்கில புத்தகங்களை எழுதியுள்ள எழுத்தாளரும் ஆவார், 2016 ம் ஆண்டில் வெளியான தி பிராக்டல்கள்: குற்ற உணர்ச்சியின் ஒருபோதும் முடிவடையாத முறை என்பதே இவரின் அறிமுக புதினமாகும். இந்நாவல் 2018 ஆம் ஆண்டில் நோஷன்பிரஸ் வெளியீட்டாளர்களால்மீண்டும் வெளியிடப்பட்டது. அவரது இரண்டாவது புதினம் 'லோன்லி மேரேஜஸ்', என்பதும் 2018 ஆம் ஆண்டில் வெளியிடப்பட்டுள்ளது. இந்த நாவல்களின் மூலம், இந்திய ஆங்கில எழுத்தாளர்களில் குறிப்பிடத்தகுந்த இடத்தை அடைந்துள்ளார்.  நாவல்களை எழுதுவதோடு, இவர் பல்வேறு செய்தித்தாள்கள் மற்றும் பத்திரிகைகளுக்கு பல தலைப்புகளிலும், வகைகளிலும் சிறுகதைகளை எழுதியுள்ளார். மேலும் பல்வேறு இலக்கிய மற்றும் நிகழ்வு மற்றும் இருத்தலியல் போன்ற கருத்தியல்களைப் பற்றி விமர்சன ஆய்வுக் கட்டுரைகளையும் வெளியிட்டுள்ளார்.

சாந்தி சித்ரா, 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார்.

ஆரம்பகால வாழ்க்கை மற்றும் கல்வி 
சாந்தி சித்ரா, தமிழ்நாட்டின் சென்னையில் பிறந்தவர். அவரது தந்தை இந்திய அரசின் ரா பிரிவில் வேலைசெய்தபடியால் ஏற்பட்ட இடமாற்றம் காரணமாக, அவரது குழந்தைப் பருவத்தின் ஒரு பகுதியை நாகாலாந்திலும், பின்னர் டெல்லியிலும் வளர்த்துள்ளார். அங்கேயே பள்ளிப்படிப்பையும் முடித்துள்ளார். இப்படியாக இந்தியாவின் பல்வேறு பகுதிகளுக்குப் பயணம் செய்ததால்,அங்குள்ள கலாச்சாரங்கள், அதன் பண்புகள், கூறுகள் மற்றும் உளவியலில் ஆர்வம் ஏற்பட்டதாக கூறியுள்ளார். மீண்டும் தமிழ்நாட்டிற்க்கே சென்று கல்லூரிப்படிப்பை தொடர்ந்துள்ளார். 2002 ம் ஆண்டில் பாரதிதாசன் பல்கலைக்கழகத்தின் கீழ் இயங்கிவரும்  ஹோலி கிராஸ், திருச்சி கல்லூரியில் இலக்கியத்தில் முதுகலைப் பட்டம் பெற்றுள்ளார். அதைத்தொடர்ந்து ஆலோசனை மற்றும் உளவியல் சிகிச்சையைப் படிக்க முடிவு செய்து படித்துள்ளார்,

2011 ம் ஆண்டில் பாரதிதாசன் பல்கலைக்கழகத்தின் கீழ் இயங்கி வரும் பிஷப் ஹீபர் கல்லூரியில் ஆங்கில இலக்கியத்தில் முனைவர் பட்டமும் பெற்றுள்ளார்.

தனிப்பட்ட வாழ்க்கை 
சாந்தி சித்ரா தமிழ்த் திரைப்பட நடிகர் கருணாகரனின் சகோதரி ஆவார்.

தொழில் வாழ்க்கை 
படித்து முடிந்ததில் இருந்து பல ஆண்டுகள் ஆங்கில இலக்கிய ஆசிரியராக பணியாற்றியுள்ள இவர், ஆகஸ்ட் 2012 ம் ஆண்டு முதல் எஸ்ஆர்எம் பல்கலைக்கழகத்தின் ஆங்கிலத் துறையின் தலைவராக பணியாற்றி வருகிறார். அத்தோடு புனைவெழுத்துகளில் படைப்புகளையும் எழுதி வருகிறார்.

சாதனைகள் 
பிஷப் ஹீபர் கல்லூரியில் ஆங்கில இலக்கியத்தில் முனைவர் படிப்பில் முதலிடம் பெற்றுள்ளது குறிப்பிடத்தக்கது.

மேற்கோள்கள் 

சென்னை எழுத்தாளர்கள்
வாழும் நபர்கள்
1978 பிறப்புகள்
தொங்காக் லைரெம்பி

Articles having same image on Wikidata and Wikipedia
 

தோங்காக் லைரெம்பி , லாங்கோல் லைரெம்மா என்றும் அழைக்கப்படுகிறார். இவர் மெய்டேய் புராணங்களிலும் மதத்திலும் உள்ள ஒரு முக்கியத்துவம் வாய்ந்த தெய்வமாகும். அவர் மரணத்தின் தெய்வீக பெண் உருவமாக பாவிக்கப்படுகிறார்.  பாதாள உலகத்தின் நுழைவாயிலின் கதவைக் காப்பதாகவும், மரணத்தின் நிலத்தை அவருடைய துணையான தொங்கலென் ஆட்சி செய்வதாகவும் நம்பப்படுகிறது.    சலைலென் சிதாபாவின் கைகளில் பாதாள உலக கடவுள்களுக்கும் மேல் உலக தெய்வங்களுக்கும் இடையே நடந்த போரில் தொங்கலேல் தோற்றுப் போனபோது அவர் கணவனை விட்டுப் பிரிந்தார் என்கிறது புராணம். தோல்வியுற்றவரின் மனைவியான தேவியை, பாதாள உலகத்தின் நுழைவு வாயிலின் காவலாளியாக இருக்கும்படி வெற்றியாளர் கேட்டுக் கொண்டார். மேலும் தோங்கலேலுக்கு, அவருக்குப் பதிலாக கம்னுங் கிகோய் லூன்பியைக் கொடுத்தார் என்றும் புராணத்தில் கூறப்படுகிறது.

சொற்பிறப்பியல் 

"தொங்கக் லைரெம்பி"  என்ற பெயர் "தொங்கக்" மற்றும் "தாங்கக்"  ஆகிய இரண்டு மெய்டே மொழி ( மணிப்பூரி மொழி ) வார்த்தைகளால் ஆனது. "தொஙாக்" (பெயர்ச்சொல் வார்த்தையின் பெயர்ச்சொல் வடிவம் - தொங்காக்பா) என்பது மெய்டேய்யில் கதவுக் காவலாளி அல்லது வாயில்காப்பாளர் என்று பொருள்.  "லைரெம்பி"  என்பதற்கு தெய்வம் அல்லது பெண் தெய்வம் என்று பொருள்.

திருவிழா 
ஒவ்வொரு ஆண்டும், லை அரோபா திருவிழாவானது தோங்காக் லைரெம்பி தெய்வத்தின் நினைவாகக் கொண்டாடப்படுகிறது.

கேலரி

மேற்கோள்கள்

வெளி இணைப்புகள் 

 மத தத்துவத்தின் விமர்சன ஆய்வு
 மரம் நாகாஸ், ஒரு சமூக-கலாச்சார ஆய்வு - பக்கம் 41 - ஜோசப் அத்திக்கல் · 1992
 மனித சுரண்டல் மற்றும் பல்லுயிர் பாதுகாப்பு - பக்கம் 109 - டேவிட் எல். ஹாக்ஸ்வொர்த், ஆலன் டி. புல் · 2008
 ஃபிரண்ட்லைன் - தொகுதி 11, இதழ்கள் 16-20 - பக்கம் 32 - 1994
இந்தி வார்த்தைகளைக் கொண்ட கட்டுரைகள்
மெய்டேய் கடவுள்கள்
பெண் தெய்வங்கள்
மணிப்பூர்
ஒ. வே. உஷா

ஒ. வே. உஷா (ஒற்றபிளாக்கல் வேலுக்குட்டி உஷா)(O. V. Usha)(பிறப்பு 4 நவம்பர் 1948) என்பவர் மலையாள கவிஞர் மற்றும் நாவலாசிரியர் ஆவார். இவர் "ஆழமான தார்மீக அக்கறை மற்றும் தொழில்நுட்ப சாமர்த்தியம்" கொண்ட கவிஞர் எனப்  பாராட்டப்பட்டார். இவர் நான்கு கவிதைத் தொகுதிகளையும் ஒரு சில சிறுகதைகளையும் உஷா எழுதியுள்ளார். பல்வேறு பத்திரிகைகளிலும் கட்டுரைகள் எழுதியுள்ளார். கோட்டயத்தில் உள்ள மகாத்மா காந்தி பல்கலைக்கழகத்தின் வெளியீடுகளின் இயக்குநராக உஷா பணியாற்றினார். 2000ஆம் ஆண்டு வெளியான மலையாளத் திரைப்படமான மஜாவுக்காக சிறந்த பாடலுக்கான கேரள மாநில திரைப்பட விருதை வென்றார்.

வாழ்க்கை வரலாறு 

உஷா கேரளாவின் பாலக்காடு அருகே உள்ள ஒரு சிறிய கிராமத்தில் தனது குடும்பத்தில் இளைய குழந்தையாகப் பிறந்தார். இவருடைய குழந்தைப் பருவம் பெரும்பாலும் இவரது சொந்த கிராமத்தில் கழிந்தது. இவரது தந்தை "மலபார் சிறப்புக் காவல்படையில்" பணிபுரிந்தார். இவரது மூத்த சகோதரர் ஓ. வெ. விஜயன் ஒரு நாவலாசிரியர் மற்றும் கேலிச்சித்திர வரைஞர் ஆவார். உஷா தனது தாயால் மலையாள இலக்கியத்தின் பால் ஈர்க்கப்பட்டார். இதனால் சிறு வயதிலேயே மலையாள இலக்கியம் மீது ஆர்வம் ஏற்பட்டது. உஷா தனது 13 வயதில் கவிதைகள் எழுதத் தொடங்கினார். மலையாள வார இதழான மாத்ருபூமியின் "குழந்தைகள் பகுதியில்" அடிக்கடி பங்களிப்பவர் ஆனார். 1973ஆம் ஆண்டு வரை இவரது 25வது வயதில் இவரது கவிதைகள் வார இதழில் தொடர்ந்து வெளியிடப்பட்டன. பள்ளிப் படிப்பிற்குப் பிறகு, இவர் தில்லிக்குக் குடிபெயர்ந்தார். இவரது சகோதரர் தில்லியில் குடியேறினார். மேலும் தில்லி பல்கலைக்கழகத்தில் ஆங்கில இலக்கியத்தில் முதுகலைப் பட்டம் பெற்றார்.

எழுத்துப் பணி 
தனது பட்டப்படிப்பை முடித்ததும், உஷா தலையங்கப் பயிற்சியாளராகத் தனது வாழ்க்கையைத் தொடங்கினார். பின்னர் பதிப்பகம் ஒன்றின் தலைமை ஆசிரியரானார். 1971-ல், "இன்குலாப் ஜிந்தாபாத்" என்ற தலைப்பில் வெளியான இவரது சிறுகதை ஒன்று அதே பெயரில் திரைப்படமாக எடுக்கப்பட்டது. இந்த படத்திற்கு உஷா பாடல் ஒன்றையும் எழுதினார் ('ஆருதே மனசிலே கானமாய் நான்', இசை ஜி. தேவராஜன், பாடகி பி.லீலா) நவீன மலையாளத் திரைப்படத்தின் முதல் பெண் பாடலாசிரியரானார். 1973 முதல், பத்து வருட காலத்திற்கு இவர் அதிக பங்களிப்பு செய்யவில்லை. 1982-ல், இவர் மீண்டும் எழுதத் தொடங்கினார். இதன் பின்னர் அடிக்கடி பங்களிப்பாளராக இருந்து வருகிறார். இவரது பெரும்பாலான கவிதைகள் "புத்தக வடிவில்" வெளியிடப்படவில்லை என்றாலும், இவரது ஒரே நாவலான ஷாஹித் நாமா 2001-ல் வெளியிடப்பட்டது. இவர் 2008-ல் கேரள மாநில திரைப்பட விருதுகளின் நடுவர் மன்ற உறுப்பினர்களில் ஒருவராக இருந்தார். மேலும் மகாத்மா காந்தி பல்கலைக்கழகத்தின் வெளியீடு துறையின் இயக்குநராக பணியாற்றினார்.

வெளியீடு 
 சிநேககீதங்கள் (கவிதை)
 தியானம் (கவிதை)
 அக்னிமித்திரனொரு குறிப்பு (கவிதை)
 ஷாஹித் நாமா (நாவல், 2001)
 நிலம் தோட்டா மண்ணு (சிறுகதை)

விருதுகள் 
 2000 – மஜாவுக்கான சிறந்த பாடலுக்கான கேரள மாநில திரைப்பட விருது

மேற்கோள்கள்

வெளி இணைப்புகள் 

21 ஆம் நூற்றாண்டு இந்தியப் பெண் எழுத்தாளர்கள்
பாலக்காடு மாவட்ட நபர்கள்
கேரள மாநில திரைப்பட விருது வென்றவர்கள்
வாழும் நபர்கள்
1948 பிறப்புகள்
கேரளப் பெண் எழுத்தாளர்கள்
கர்தல்

கர்தல் என்பது ஒரு பழங்கால கருவியாகும்,இது முக்கியமாகா பக்தி/நாட்டுப்புற பாடல்களில் பயன்படுத்தப்படுகிறது. இது சமஸ்கிருத வார்த்தைகளான 'கர' என்பதிலிருந்து கை மற்றும் 'தலா' என்றால் கைதட்டல்  என்பதிலிருந்து கர்தல் என்ற பெயரை பெற்றது.மரத்திலான இக்கருவி ஒரு கானா வாத்தியமாகும், இதில் தட்டுகள் உள்ளன. அவை ஒன்றாக கைதட்டும்போது ஒலி எழுப்பும்,  இது அதிர்வுறுவது மற்றும் ஒலி அதிர்வு உண்டாக்கும் பொருளின் பண்புகளை இணைக்கும் சுய-ஒலி கருவிகளின் இடியோபோன்களின் வகுப்பின் கீழ் வருகிறது.

பொதுவாக மரம் அல்லது உலோகத்தால் செய்யப்பட்ட, ஒரு கர்தல் வாசிப்பவர் ஒவ்வொரு கையிலும் ஒரு 'ஆண்' மற்றும் 'பெண்' கர்தாலை வைத்திருப்பார். 'ஆண்' கர்தல் பொதுவாக தடிமனாக இருக்கும் மற்றும் கட்டைவிரலால் பிடிக்கப்படுகிறது, அதே நேரத்தில் 'பெண்' கர்தல் பொதுவாக மெல்லியதாக இருக்கும் மற்றும் முக்கியமாக மோதிர விரலில் சமப்படுத்தப்படுகிறது, இது நெருப்பு உறுப்பைக் குறிக்கிறது.இது சூரிய சக்கரத்துடன் தொடர்புடையது. அதன் வலிமை தங்கும் சக்தி, சகிப்புத்தன்மை மற்றும் உறுதியுடன் இருக்கும் தன்மை ஆகியவற்றுடன் தொடர்புடையது.

மணிகள் இணைக்கப்பட்ட ஒரு ஜோடி மரத்தாலானவை  கர்தாலின் ஆரம்ப வடிவமாகும். இந்த மரத் துண்டுகள் எந்த வகையிலும் இணைக்கப்படவில்லை. வேகமான, சிக்கலான தாளங்களை உருவாக்க அவைகளை அதிக வேகத்தில் கைதட்டலாம். ஒரு சிறந்த துணை கருவியாக இருப்பதைத் தவிர, கர்தல் ஒரு மிகவும் எளிதில் எடுத்துச் செல்லக்கூடிய தாள வாத்தியமாக மதிப்பிடப்படுகிறது.

1. கர்தல்கள் (தொகுதிகள்). இது ஜிங்கிள்ஸ் அல்லது க்ரோட்டல்ஸ் (கார்டால்ஸ் என்றால் க்ரோட்டல்ஸ்) கொண்ட ஒரு ஜோடி மரத் தொகுதிகளைக் கொண்டுள்ளது. இசைக்கலைஞரின் ஒரு கையில் ஒரு ஜோடி பயன்படுத்தப்படுகிறது. வேகமான சிக்கலான துடிப்புகளை உருவாக்க இந்த துண்டுகளை அதிக வேகத்தில் ஒன்றாக கைதட்டலாம்.

2. கர்தல்கள் (சிறிய தாள்கள்). இது தாள எலும்புகள் (கருவி) போன்ற ஒரு ஜோடி மெல்லிய, கடினமான மரத் துண்டுகளைக் கொண்டுள்ளது. இவை ராஜஸ்தானில் பயன்படுத்தப்படுகின்றன.

3. கர்தல்கள் (சங்குகள்). கரதலங்கள் சிறிய சங்குகள்,  தாளம் (இசைக்கருவி) இவை பக்தி மந்திரங்களில் பயன்படுத்தப்படுகின்றன.

வெளி இணைப்புகள் 

 "Khartal" The Official Site
 Video con kartals (small sheets)
 Video con kartals (blocks)
 Video con kartals (cymbals)

மேற்கோள்கள் 

இந்திய இசை
இங்கலீமா

லெம்லேய் இங்கலீமா அல்லது இங்கரீமா என்பது பழங்கால மணிப்பூரின் (பழங்கால காங்கிலிபாக்) மெய்டேய் புராணங்கள் மற்றும் மதத்தில் (சனமாஹிசம்) மீன்கள் மற்றும் நீர்வாழ் உயிரினங்களின் தெய்வம் மற்றும் தெய்வீக பெண் உருவமாகும்.    அவரது தெய்வச் சகோதரிகள் (அல்லது தோழிகள் ), ஃபூயோபி, தும்லீமா மற்றும் எரிமா ( இரீமா) ஆவர்.

கட்டுக்கதைகள் 
மாதவிடாய் இரத்தம், சாரு ( வைக்கோல், உலர்ந்த நெல் தண்டுகள்), ஹெண்டாக் (உண்ணக்கூடிய மீன் கலவை), சும்ஜித் (துடைப்பம்) ஆகியவை இங்கலீமா தேவிக்கு புனிதமற்றதாகக் கருதப்படுகின்றன. எனவே, மீன்பிடி வலைகளில் மீன்கள் பாதகமான முறையில் நுழைந்தால், அந்த இடத்தில், குறிப்பாக மிதக்கும் அணையில், மாதவிடாய் பெண்களின் இருப்பு அல்லது பயணம் இருந்திருக்கலாம் என சந்தேகிக்கப்படுகிறது. மற்ற சந்தேகத்திற்கிடமான காரணங்கள், மக்கள் பொறாமையின் காரணமாக சாரு, ஹென்டக் அல்லது சும்ஜித் போன்றவற்றை அந்த இடத்திற்கு கீழே இறக்கி விடுவது போன்றவையாகும்.

மற்ற தெய்வங்களுடன் தொடர்பு 
இங்கலீமா தேவி (இங்கரீமா) லீமரேல் தெய்வீக வெளிப்பாடுகளில் ஒன்றாகக் கருதப்படுகிறார். இவர் உச்ச தாய் பூமி தெய்வமாவார். மீன் முற்றத்தில் இருக்கும் போது லீமாலெல் இங்கலீமாவாக மாறுகிறார் என்று கூறப்படுகிறது.

பிரபலமான கலாச்சாரத்தில் 
 பௌ-ஒய்பி, அரிசி தெய்வம் என்பது லைஹுய் குழுமத்தால் நிகழ்த்தப்பட்ட 2009 பாலாட் ஓபரா ஆகும். இது இத்தெய்வம் மற்றும் சகோதரி ஃபூயோபியின் கதையை அடிப்படையாகக் கொண்டது.  
 பௌ-ஒய்பி ஷாயோன் என்பது 2017 ஆம் ஆண்டு வெளிவந்த மணிப்பூரி புராணத் திரைப்படமாகும்.

மேலும் பார்க்க 
 இமொய்னு ( எமொய்னு ) - மெய்டேயின் செல்வத்தின் தெய்வம்
 ஐரிமா ( எரிமா ) - மெய்டேயின் நீரின் தெய்வம்
 லீமரேல் - மெய்டேயின்i பூமியின் தெய்வம்
 பாந்தோய்பி - நாகரிகம், காதல் மற்றும் போரின் மெய்டேய் தெய்வம்
 பௌ-ஒய்பி (பௌலீமா) - விவசாய பயிர்களின் மெய்டேய் தெய்வம்
 தும்லீமா - மெய்டேயின் உப்பின் தெய்வம்

மேற்கோள்கள்

வெளி இணைப்புகள் 
 Ngaleima_archive.org

பெண் தெய்வங்கள்
மெய்டேய் கடவுள்கள்
மணிப்பூர்
இங்கனு லீமா

இங்கனு லீமாஇங்கனு ரீமா என்பது மெய்தி புராணங்கள் மற்றும் மதத்தில் உள்ள வாத்துகள் மற்றும் பிற நீர் பறவைகளின் தெய்வமாகும். அவர் குனு லீமா மற்றும் சாபி லீமா தெய்வங்களின் சகோதரியாவார். மூன்று சகோதரிகளும் ஒரே மனிதனை மணந்ததாகப் புராணங்கள் கூறுகின்றன.

சொற்பிறப்பியல் 
மெய்டேயின் பெண் பெயர் "இங்கனு லீமா" இரண்டு கூறு வார்த்தைகளால் ஆனது. இரண்டு வார்த்தைகள் "இங்கனு" (வாத்து ) மற்றும் "லீமா" ("நில தாய்" அல்லது "தாய் பூமி"). என்பதாகும்.

விளக்கம் 
இங்கனு லீமா உலகின் அனைத்து வாத்துகள் மற்றும் நீர்ப்பறவைகளின் எஜமானி என்று விவரிக்கப்படுகிறார். எந்த நேரத்திலும், அவர் விரும்பும் எந்த இடத்திற்கும் அனைத்து வாத்துகளையும் நீர்ப்பறவைகளையும் வரவழைக்கலாம். அவர் வானக் கடவுளான சலைலெனின் (சொரரென் என்றழைக்கப்படும்) மகள்களில் ஒருவர் ஆவார்.

மேலும் பார்க்க 
 இரீமா ( எரிமா ), மெய்டேய் தெய்வம்
 இங்கலீமா, மெய்டேய் மீனின் தெய்வம்
 சாபி லீமா, கொறித்துண்ணிகளின் மெய்டேய் தெய்வம்

மேற்கோள்கள்

நூல் பட்டியல் 
 மணிப்பூரி கலாச்சாரத்தின் பார்வை - டாக்டர் யும்லெம்பம் கோபி தேவி
 மணிப்பூரின் வரலாறு: ஒரு ஆரம்ப காலம் - வஹெங்பாம் இபோஹல் சிங் · 1986

வெளி இணைப்புகள் 
 

பெண் தெய்வங்கள்
மெய்டேய் கடவுள்கள்
ரோசி தாமஸ்

ரோசி தாமஸ் (1927-2009) இந்தியாவின் கேரளாவைச்  சேர்ந்த மலையாள மொழி இலக்கிய எழுத்தாளராவார்.

வாழ்க்கை வரலாறு 
மலையாள மொழி இலக்கிய விமர்சகரும், எழுத்தாளருமான மனச்சேரி பௌலோஸ் பால் மற்றும் மேரி பால் ஆகியோரின் மகளாக 1927 ஆம் ஆண்டு கேரளாவில் ரோசி தாமஸ் பிறந்துள்ளார்.  திருச்சூர் மற்றும் [எர்ணாகுளம்|எர்ணாகுளத்தில்]] தனது பள்ளிப்படிப்பை முடித்த ரோசி,  ஆலுவாவில் உள்ள யூ சி கல்லூரியில் பட்டமும் பெற்றுள்ளார். அதைத்தொடர்ந்து தனது தந்தையான எம்.பி.பாலின் தனிப்பயிற்சி கல்லூரியில் ஆசிரியராக பணியாற்றினார், மலையாள நாடக ஆசிரியரும் இலக்கிய விமர்சகருமான சி.ஜே.தாமஸ் என்பவரை மணந்த இவர் அவரது முப்பத்தி ஒன்றாவது வயதிலேயே கணவரை இழந்து கைம்பெண்ணானர்.தனது கணவரின் இறப்பிற்கு பிறகு, முறையாக ஆசிரியக்கல்வி பயின்ற இவர், அதன் பின்னே கட்டுரைகளையும், புதினங்களையும் எழுத ஆரம்பித்தார். அவரது சிறந்த படைப்புகளில் ஒன்றான இவன் என்டே பிரிய சிஜே என்பது அவரது கணவரைப் பற்றிய நினைவு குறிப்புகளே ஆகும். இவரும் 16 டிசம்பர் 2009 அன்று அவரது எண்பத்திரண்டாவது வயதில் காலமானார்.

தேர்ந்தெடுக்கப்பட்ட படைப்புகள் 

 இவன் என்டே பிரிய சிஜே( சுயசரிதை )
 உறங்குன்னா சிம்ஹம் (எம்.பி பால் பற்றிய நினைவு)
 அன்னி (நாவல்)
 ஜலகக்காட்சி (கட்டுரைகள்)
 மலவெல்லம்
 அமெரிக்காவில் ஒரு மலையாளப்பெண் ( பயணக்கட்டுரை )

மொழிபெயர்ப்புகள் 

 பொக்காசியோ
 விலங்கு பண்ணை
 பல பசிகள்

மேற்கோள்கள் 

2009 இறப்புகள்
1927 பிறப்புகள்
மலையாள எழுத்தாளர்கள்
கேரளப் பெண் எழுத்தாளர்கள்
இராஜசிறீ

இராஜசிறீ (Rajashree) என்பவர் இந்திய நாவலாசிரியர் மற்றும் திரைப்பட தயாரிப்பாளர் ஆவார். இவர் இந்தியத் திரைப்படம் மற்றும் தொலைக்காட்சி நிறுவனத்தில் திரைப்பட இயக்கம் படித்துவிட்டு மும்பை திரைப்படத்துறையில் பணியாற்றி வருகிறார். 43வது தேசிய திரைப்பட விருதுகளில் சிறந்த குறும்படப் பிரிவில் தேசிய விருதை வென்ற தி ரெபெல் என்ற திரைப்படத்தை இவர் எழுதி இயக்கியுள்ளார். நடுவர் குழு இந்த விருதை "ஒரு இளம் பருவத்தினரின் முதிர்ச்சிக்கான பயணத்தையும், அவர் தனது தாயுடன் இணக்கமாக இருப்பதையும் காட்டியதற்காக" என வழங்கியது. இப்படம் பல திரைப்பட விழாக்களில் திரையிடப்பட்டது. இவர் வகுப்புவாத வன்முறை பற்றி தி கனெக்ஷன் என்ற திரைப்படத்தை எடுத்துள்ளார்.

இராஜசிறீ விமர்சன ரீதியாகப் பாராட்டப்பட்ட அறிமுகமான டிரஸ்ட் மீ, அதிகம் விற்பனையான இந்திய சிக் லைட் நாவல் ஆகும். இது பாலிவுட், மும்பை திரைப்படத் துறையில் அமைக்கப்பட்டுள்ளது. மேலும் இது ஒரு 'மசாலா' பாலிவுட் படத்தின் கதை அமைப்பைப் பயன்படுத்துகிறது.

இராஜசிறீ தற்போது இந்தியாவின் மும்பையில் வசித்து வருகிறார்.

மேலும் பார்க்கவும் 

 இந்திய எழுத்தாளர்களின் பட்டியல்

மேற்கோள்கள் 

வாழும் நபர்கள்
திரைப்படத் தயாரிப்பாளர்கள்
இந்தியப் பெண் திரைப்பட இயக்குநர்கள்
ருச்சி சர்மா (பாடகர்)

ருச்சி சர்மா (பிறப்பு 21 மே 1992) ஹரியானாவிலுள்ள  பிவானியைச்  சேர்ந்த ஒரு இந்தியப் பாடகி ஆவார். 2008 ஆம் ஆண்டு ஷான் வடிவமைத்து, சாய் பாபா டெலிஃபிலிம்ஸ் தயாரித்த, ஸ்டார் பிளஸ் தொலைக்காட்சியில் ஒளிபரப்பப்பட்ட  பாடகர்களைக் கண்டரியும் திறமை நிகழ்ச்சியில்  ஸ்டார் இந்தியாவின் குரல் - 2ம் பாகம் இல் அரியானா மாநிலத்தை பிரதிநிதித்துவப்படுத்தியது குறிப்பிடத்தக்கது.

வரலாறு 
அனில் சர்மா மற்றும் கீதா ஷர்மா ஆகியோருக்கு மகளாக ஹரியானா மாநிலம் பிவானியில் பிறந்தவர் ருச்சி . உத்தரபிரதேச மாநிலம் காஜியாபாத்தைச் சேர்ந்த இவரது பெற்றோர் பாரம்பரிய இசை மற்றும் பாடலில் மிகுந்த ஆர்வம் கொண்டவர்கள். எனவே தங்கள் மகளையும் சிறுவயதிலிருந்தே இசை மற்றும் பாடல் கற்றுக்கொள்ள ஊக்கப்படுத்தினர்.

இசை வாழ்க்கை 
2007 ஆம் ஆண்டில், அமுல் இந்தியாவின் குரல் நட்சத்திரம்-சின்ன பாடகர்கள் முதல் பாகத்தில் முதலிருபது பேரில் ஒருவராக தேர்ந்தெடுக்கப்பட்டார். முதலிடத்திற்கு வரமுடியவில்லை என்றாலும், இந்நிகழ்ச்சி இவரது பாடல் திறமையை மென்மேலும் முன்னேற்றும் அளவிற்கு இசைவாழ்க்கையில் திருப்புமுனையாக அமைந்துள்ளது.

மரியாதைக்குரிய படே உஸ்தாத் குலாம் முஸ்தபா கான் என்பவரிடம்  இசையின் நுணுக்கங்களையும், பாடங்களையும் கற்றுள்ளார்.

யுவ ரத்னா விருது பெற்றவரும், 2007 ம் ஆண்டில் பத்ம பூஷண் விருதுபெற்ற பண்டிதரான ராஜன் மிஸ்ராவின் மகனுமான ரித்தேஷ் மிஸ்ராவிடம் இவர் பாடல்களைப் பற்றியும் ராகங்களைப் பற்றியும் கற்றுள்ளார். இசை மற்றும் பாடல் இரண்டிலும் முறையாக கற்ற பின்னர், இவர்ர் பனாரஸ் குரல் கரானாவின் அதிபதிகளைப் போல கருதப்படும் பண்டிட்கள் ராஜன்-சாஜன் மிஸ்ராவுடன் இணைந்து பாடியுள்ளார்.மேலும் மும்பையில் ஹேமந்த் குமாரின் மருமகன் கௌதம் முகர்ஜியிடம் ஹிந்துஸ்தானி குரலிசைப் பாடம் படித்துள்ளதோடு மட்டுமல்லாமல், இந்திய பாரம்பரிய இசையிலும் சங்கீத் விசாரத்தை முடித்துள்ளார்.

ருச்சி தனது முதல் படமான “ஹம் தோ அஞ்சானே” திரைப்படத்தில் “ரேஷம் சி” என்ற பாடலைப் பாடியுள்ளார்.

மேற்கோள்கள்

Short description is different from Wikidata
Articles with hCards
வாழும் நபர்கள்
1992 பிறப்புகள்
நிலாஞ்சனா சர்க்கார்

நிலாஞ்சனா சர்க்கார் அல்லது நீலஞ்சோனா சப்யசாச்சி தாக்கூர் இந்தியாவின் மேற்கு வங்காளத்தைச் சேர்ந்த பிரபல பின்னணி பாடகராவார், 2009 ம் ஆண்டில் வெளியான பெங்காலித் திரைப்படமான ஹவுஸ்ஃபுல் பாடலுக்காக 57வது தேசிய திரைப்பட விருதுகள் (2009) நிகழ்ச்சியில் சிறந்த பெண் பின்னணிப் பாடகி விருதை பெற்றுள்ளார். முன்னதாக இவர் பல்வேறு விளம்பரப் பாடல்களையும் பாடியுள்ளார். இவர் தேசிய விருதை வென்ற பிஷ் என்ற பாடலை இவர் முக்கிய பங்கு வகித்த  காயா இசைக்குழு இயற்றியுள்ளது. திரைப்பட பின்னணிப் பாடகியாக மாறுவதற்கு முன்னரே இவர் 92.7 பிக் எஃப்எம் வானொலியில் தொகுப்பாளராக  ஆர்ஜே நீல் என்றும் புகழ் பெற்றிருந்தார். அவரது வானொலி நிகழ்ச்சியான ரேட்டர் ஓடிதி ஒரு தசாப்தமாக ஒலிபரப்பப்பட்டுள்ளது.

2 டிசம்பர் 2018 அன்று நிலாஞ்சனா, சப்யசாசி சக்ரவர்த்தி தாக்கூரை மணந்தார்.

மேற்கோள்கள் 

வாழும் நபர்கள்
லலிதா வகில்

லலிதா வகில் (Lalita Vakil), ஒரு இந்திய சித்திரத்தையல் கலைஞர் ஆவார், அவர் இமாச்சலப் பிரதேசத்தில் உள்ள சம்பா மாவட்டத்தைச் சேர்ந்த பாரம்பரிய கைக்குட்டை சித்திரக் கலை வடிவமான சம்பா ரூமலைப் பாதுகாத்தல் மற்றும் மேம்படுத்துவதில் இவர் செய்த பங்களிப்புகளுக்காக அறியப்படுகிறார்.

கலைத் துறையில் இவர் ஆற்றிய பங்களிப்பிற்காக 2022 ஆம் ஆண்டில் இந்திய அரசால் பத்மசிறீ விருது வழங்கப்பட்டது.  2018 இல் நாரி சக்தி விருது விருதையும் பெற்றார்

வாழ்க்கை 
லலிதா வகிலுக்கு பதினைந்து வயதில் திருமணம் நடந்தது. இவரது மாமனார் சம்பா ரூமலுக்கான வடிவமைப்புகளை உருவாக்குவதில் இவரது திறமையை அங்கீகரித்தார். உள்ளூர் பெண்கள் மற்றும் மாவட்ட அளவிற்கு மேலாகவும் உள்ள பெண்களுக்கு இந்தக் கலையை கற்றுக்கொள்வதில் பயிற்சி அளிக்க  இவரை மேலும் ஊக்கப்படுத்தினார்.

தொழில் 
கடந்த ஐம்பது ஆண்டுகளாக, லலிதா வகில், சித்திரக்கலையான  சம்பா ரூமலின் முன்னேற்றம் மற்றும் பாதுகாப்பிற்காக உழைத்து வருகிறார்.  இவர் தனது படைப்புகளை காட்சிப்படுத்தவும், பாரம்பரிய சித்திரக்கலைக்கான பட்டறைகளை நடத்தவும் இந்தியாவிலும் வெளிநாடுகளிலும் விரிவாகப் பயணம் செய்துள்ளார். 

வகில் அடிக்கடி சம்பா ரூமலின் வடிவமைப்புகளை பரிசோதித்து மாற்றி அமைத்துள்ளார். கைக்குட்டையின் பெரிய துண்டுகளை உருவாக்க சித்திரக்கலையில் பட்டுத்துணியை  அறிமுகப்படுத்திய முதல் பெண்மணி இவர்தான் என்று குறிப்பிடப்படுகிறார்.  மேலும், புடவைகள், சால்வைகள், துப்பட்டாக்கள் மற்றும் ஸ்டோல்களுக்கான மாதிரிகளையும் பல பேனல் செட்களையும் உருவாக்கியுள்ளார்.

விருதுகள் 

 2009 - ஷில்ப் குரு 
 2017 - நாரி சக்தி விருது 
 2022 - பத்மசிறீ  போன்றவை இவர் பெற்றுள்ள விருதுகளாகும்.

சான்றுகள் 

வாழும் நபர்கள்
பத்மசிறீ விருது பெற்ற கலைத் துறையினர்
நாரி சக்தி விருது பெற்றவர்கள்
இந்தியக் கலைஞர்கள்
ஜனனி பரத்வாஜ்

ஜனனி பரத்வாஜ், இந்தியாவின் தமிழ்நாட்டைச் சேர்ந்த திரைப்பட பின்னணிப் பாடகி ஆவார். பெரும்பாலும் தமிழ் மற்றும் தெலுங்கு மொழி திரைப்படங்களில் பாடியுள்ள இவர், இசை அமைப்பாளர் பரத்வாஜின் மகளாவார்.

திரைப்பட துறை 
இந்தியாவின் பெங்களூரு நகரத்தில் 1989 ம் ஆண்டு ஜூன் 30 ம் தேதி பிறந்த ஜனனி, பத்தாம் வகுப்பு படிக்கும் போதே அய்யா என்ற தமிழ்த் திரைப்படத்தின் அத்திரி பத்திரி பாடலுடன் தொழில்முறை பின்னணிப் பாடகியாக அறிமுகமானார். இந்தப் படத்தில் நடிகை நயன்தாராவின் தனி அறிமுகப் பாடலாக இது கூறப்பட்டு, பெரும் வெற்றி பெற்றது. இதைத் தொடர்ந்து மாதவன் நடித்த ப்ரியசகி படத்தில் பாடகர் ஹரிஷ் ராகவேந்திராவுடன் இணைந்து அவரால், இரண்டாவது பாடலான கண்களினால் பாடப்பட்டது. தொடர்ந்து பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ள இவர், அவரது தந்தையின் இசையில், பல்வேறு வெற்றிகரமான பாடல்களைப் பாடியுள்ளார். அஜீத் குமார் நடித்த அசல் படத்தில் முகேஷுடன் இவர் பாடிய தொட்டடைங் பாடல் பெருமளவில் வெற்றிபெற்றுள்ளது.

இசைப் பதிவுகளுக்கான பட்டியல் 
ஜனனி, பதினைந்துக்கும் மேற்பட்ட படங்களில் பல்வேறு பாடல்களைப் பாடியுள்ளார்.

மேற்கோள்கள் 

தெலுங்குத் திரைப்படப் பின்னணிப் பாடகர்கள்
1989 பிறப்புகள்
வாழும் நபர்கள்
தமிழ்த் திரைப்படப் பின்னணிப் பாடகர்கள்
சென்னைப் பாடகர்கள்